চারুকলার পাশাপাশি উদীচী শিল্পগোষ্ঠী প্রতিবছরের ধারাবাহিকতা বজায় রেখে এবারেও আয়োজন করেছেন নানান অনুষ্ঠান। বাঙালি সংস্কৃতির বিভিন্ন উপাদান নিয়ে সৃষ্টিশীল কাজ করা বাংলাদেশ উদীচী শিল্পীগোষ্ঠী বরিশাল জেলা সংসদ বিগত ৩৫ বছরের ধারাবাহিকতায় এবারও বাঙালির প্রাণের উৎসব বাংলা নববর্ষ ১৪২৪ বরন উপলক্ষে ব্রজমোহন বিদ্যালয় মাঠে ব্যাপক কর্মসূচি গ্রহন করেছে। উদীচী বরিশাল জেলা সংসদের সাংগঠনিক সম্পাদক জুবায়ের হোসেন শাহেদ জানান, অনুষ্ঠানমালার মধ্যে পহেলা বৈশাখ সকাল সাড়ে ছয়টায় প্রভাতী অনুষ্ঠানের পরপরই রাখি বন্ধন, ঢাক উৎসব ও আটটায় সার্বজনীন মঙ্গল শোভাযাত্রা।